**Ukážka testu\_Mgr**

**1.**

- Прочітайте стих Володислава Грабана «Псалом» із інтонаціёв.

- Можете увести главны моменты із жывота і творчости поета Володислава Грабана?

- Літературознателї цалком правилноо означують тот стих (і творчость поета вцїлім) як вольный стих, не звязаный римометрічнов композіціёв. Як іншак подля формы мож характерізовати / означіти тот літературный твір? Одповідь: (в - - - - - р)

- Выберьте правилный варіант роду і жанру того твору:

а) ліріка – лірічный стих – псалом

б) епос – проза – байка

в) ліріка – лірічный стих – молитва

- Характерізуйте проблематіку стиха ««Псалом»» Володислава Грабана.

**2.**

Літературный і културный контекст жытя Русинів-Лемків у Польщі по роцї 1980:

- каждорочны публічны акції (уведьте назву холем єдной такой каждорочной стрїчі Лемків влїті у Бескидах);

- музей (уведьте назву холем єдного музея лемківской културы);

**-** преса (уведьте назву холем єдного лемківского часописа);

- популарны веб-сайты, інтернетове радіё (уведьте назву холем єдного лемківского інтернет-выданя);

- антолоґії (уведьте назву холем єдной антолоґії лемківской літературы);

- сучасны лемківскы писателї (уведьте мена холем 5 - 6 писателїв).

**3.**

Котрый з лемківскых писателїв має літературный псевдонім «ПЕТРО МУРЯНКА»?

а) Павло Стефановскый; б) Петро Трохановскый; в) Стефанія Трохановска.

**4.** Котры лемківскы писателї ся стали лавреатами Меджінародной літературной премії А. Духновіча?

а) Петро Мурянка, б) Володислав Грабан, в) Павло Стефановскый, г) Нестор Репела,  
д) Семан Мадзелян, е) Теодор Кузяк, є) Олена Дуць-Файфер, ж) Меланія Собин,  
з) Андрій Копча.

**5.**

Котрый є Ваш найлюбленїшый карпаторусиньскый (або лемківскый) писатель і высвітлийте чом якраз він/она?

**ТЕКСТ:**

**Псалом**

Боже

Мы знали

Что за давных днів

Поселил нарід наш

В гірскій дідині

З волі і сьвітла свого

І жыли предкы нашы

До кінця днів спокійных

До закінчыня тисячолітя

Аж выдав ты нас

Як жертву козлячу

І розсіяв серед людства

Кости нашы за безцін

А мы

Не забыли про Тебе

Не перепустили заповіту

І як колиси

Возносиме сьвятыні

Серед зеленых доріг

В нашім жытю

Не было іншого Бога

Крім тебе

Господи

Пресьлідувана церков наша

За крест трираменний

Тавром болячым назначена

На роздорожу жытя

Безсильна стоіт

Боже

Чому нас залишыл

Забыл правды нашы

Дозволил осквернити

Гробы предків

Боже

Ты за днів прадавных

Посадил нас

Зеленым деревом

Бескиду

В Лемковині.